


EELNÕU
22.09.2026

Jäätmeseaduse muutmise seadus


§ 1. Jäätmeseaduse muutmine

Jäätmeseaduses tehakse järgmised muudatused:

1) paragrahvi 1 lõike 11 punkt 1 muudetakse ja sõnastatakse järgmiselt:
„1) välisõhku paisatavad gaasilised heited ning geoloogilise säilitamise eesmärgil kogutud ja transporditud ning geoloogiliselt säilitatav süsinikdioksiid vastavalt Euroopa Parlamendi ja nõukogu direktiivile 2009/31/EÜ, milles käsitletakse süsinikdioksiidi geoloogilist säilitamist ning millega muudetakse nõukogu direktiivi 85/337/EMÜ ja direktiive 2000/60/EÜ, 2001/80/EÜ, 2004/35/EÜ, 2006/12/EÜ, 2008/1/EÜ ning määrust (EÜ) nr 1013/2006 (ELT L 140, 5.6.2009, lk 114–135);“;

2) seadust täiendatakse §-dega 103–107 järgmises sõnastuses:
„§ 103. Digiplatvorm

Digiplatvorm on Euroopa Parlamendi ja nõukogu määruse (EL) 2022/2065, mis käsitleb digiteenuste ühtset turgu ja millega muudetakse direktiivi 2000/31/EÜ (digiteenuste määrus) (ELT L 277, 27.10.2022, lk 1–102), artikli 3 punktis i määratletud digiplatvorm.

§ 104. Tarbija

Tarbija käesoleva seaduse tähenduses on füüsiline isik, kes tegutseb eesmärgil, mis ei ole seotud tema kaubandus-, majandus-, ametialase või kutsetegevusega.

§ 105. Lõppkasutaja

Lõppkasutaja on Euroopa Parlamendi ja nõukogu määruse (EL) 2019/1020 turujärelevalve ja toodete vastavuse kohta ning millega muudetakse direktiivi 2004/42/EÜ ja määruseid (EÜ) nr 765/2008 ja (EL) nr 305/2011 (ELT L 169, 25.6.2019, lk 1–44) artikli 3 punktis 21 määratletud lõppkasutaja.

§ 106. Sotsiaalmajanduse üksus

Sotsiaalmajanduse üksus on eraõiguslik üksus, mis pakub kaupu või osutab teenuseid ja tegutseb kooskõlas järgmiste põhimõtetega:
1) inimeste ning sotsiaalse või keskkonnakasu kasumist tähtsamaks pidamine;
2) kogu kasumi või kasumist ja ülejäägist suurema osa reinvesteerimine sotsiaalsete või keskkonnaalaste eesmärkide saavutamiseks ja sellise tegevuse elluviimiseks, mis on nende liikmete või kasutajate või ühiskonna huvides;
3) demokraatlik või kaasav juhtimine.

§ 107. Tarbijale mõeldud müümata toode

Tarbijale mõeldud müümata toode on Euroopa Parlamendi ja nõukogu määruse (EL) 2024/1781, millega kehtestatakse kestlike toodete ökodisaininõuete sätestamise raamistik, muudetakse direktiivi (EL) 2020/1828 ja määrust (EL) 2023/1542 ning tunnistatakse kehtetuks direktiiv 2009/125/EÜ (ELT L, 2024/1781, 28.6.2024), artikli 2 punktis 37 määratletud tarbijale mõeldud müümata toode.“;

3) paragrahvi 21 lõike 2 punkt 6 tunnistatakse kehtetuks;

4) seadust täiendatakse §-dega 227 ja 228 järgmises sõnastuses:
„§ 227. Toidujäätmete tekke vähendamine ja vältimine

(1) Iga tegevuse juures tuleb rakendada sobivaid toidujäätmete tekke vältimise ning toidu annetamise ja muul viisil inimtarbimiseks ümberjaotamise meetmeid, et vältida ja vähendada toidujäätmete teket kogu toidutarneahelas toidu esmatootmisest lõpptarbimiseni.

(2) Toidu annetamine ja muul viisil inimtarbimiseks ümberjaotamine käesoleva seaduse tähenduses on tegevus, mille käigus muidu raisku minev tarbimiseks kõlblik toit suunatakse tasuta või sümboolse tasu eest inimestele.

(3) Toidukäitleja Euroopa Parlamendi ja nõukogu määruse (EÜ) nr 178/2002 artikli 3 lõike 3 tähenduses on kohustatud pidama tegevuskoha põhjal arvestust kalendriaasta jooksul oma tegevuses tekkinud toidujäätmete ja annetatud toidu koguste üle, kui tegemist on:
1) jaemüügiga tegeleva ettevõtjaga, kelle põhitegevusala on toidukaupade jaemüük ning kellel on vähemalt üks füüsiline toidukauplus müügipinnaga vähemalt 400 m²;
2) hulgimüügiga tegeleva ettevõtjaga, välja arvatud vahendusteenuse osutaja, kelle põhitegevusala on toidukaupade hulgimüük ning kelle eelmise majandusaasta müügitulu ületas 5 miljonit eurot;
3) toidu töötlemisega tegeleva ettevõtjaga, kelle põhitegevusala on toiduainete tootmine ning kelle eelmise majandusaasta müügitulu ületas 2 miljonit eurot;
4) toitlustamisega tegeleva ettevõtjaga, kelle põhitegevusala on restoranitegevus või toitlustamine ning kelle eelmise majandusaasta müügitulu ületas 2 miljonit eurot.

(4) Toidukäitleja valib käesoleva paragrahvi lõikes 3 nimetatud arvestuse pidamise meetodi, arvestades oma tegevuse eripära. Arvestus võib põhineda otsesel mõõtmisel või põhjendatud hinnangul. Kasutatud meetod ja hinnangu aluseks olevad andmed dokumenteeritakse viisil, mis võimaldab koguseid kontrollida ning eri perioodide andmeid võrrelda.

(5) Käesoleva paragrahvi lõigetes 3, 7 ja 10 ning käesoleva seaduse § 228 lõikes 1 sätestatud kohustusi ei kohaldata ettevõtjale, kelle põhitegevusala on seotud alkoholiseaduse § 2 lõike 1 tähenduses alkoholi tootmise, alkoholi jae- või hulgimüügi või jookide serveerimisega.

(6) Toidukäitleja peab säilitama käesoleva paragrahvi lõikes 3 nimetatud andmeid vähemalt kolm aastat alates toidukäitlemise toimumise aasta lõpust ning esitama need järelevalveasutusele tema taotluse korral.

(7) Käesoleva paragrahvi lõike 3 punktis 1 nimetatud jaemüügiga tegelev ettevõtja peab avalikustama oma veebilehel hiljemalt 31. jaanuariks eelneval kalendriaastal annetatud toidu massi osakaalu maha kantud toidu massist. Osakaalu arvutamisel jäetakse nii annetatud kui ka maha kantud toidu massist välja alkohol.

(8) Käesoleva paragrahvi lõikes 7 sätestatud avalikustamise kohustus loetakse täidetuks ka juhul, kui nimetatud lõikes nõutud andmed on avalikustatud ettevõtja või tema emaettevõtja kestlikkus- või keskkonnaaruandes ettevõtja kohta eraldi ning ettevõtja veebilehel on hiljemalt lõikes 7 sätestatud tähtpäevaks viide nendele andmetele.

(9) Maha kantud toit käesoleva seaduse tähenduses on algselt inimtarbimiseks ette nähtud toit, mis on ettevõtja arvestuses müügist või kasutusest kõrvaldatud, sealhulgas annetamiseks üle antud või inimtarbimiseks kõlbmatuks muutunud toit. 

(10) Käesoleva paragrahvi lõikes 3 nimetatud toidukäitleja on kohustatud pidama ja rakendama toidujäätmete tekke vältimise tegevuskava kas eraldiseisva dokumendina või osana muust dokumendist, sealhulgas tegevuskavast, kvaliteedi-, keskkonna- või arengudokumendist.

(11) Käesoleva paragrahvi lõikes 10 nimetatud tegevuskava koostamisel ja ajakohastamisel võetakse aluseks käesoleva paragrahvi lõike 3 kohaselt peetud arvestuse andmed. Tegevuskava peab sisaldama vähemalt:
1) ülevaadet käesoleva paragrahvi lõike 3 kohaselt peetud arvestuse alusel ettevõtja tegevuses tekkinud toidujäätmete ja asjakohasel juhul annetatud toidu kogustest ning peamistest toidujäätmete tekkekohtadest ja -põhjustest;
2) eesmärke ja põhimõtteid toidujäätmete tekke vähendamiseks ja vältimiseks, sealhulgas asjakohasel juhul töötajate ja tarbijate teadlikkuse suurendamiseks, töötajate koolitamiseks, tehnoloogiliste lahenduste rakendamiseks ning tarbimiseks kõlbliku toidu annetamiseks või muul viisil inimtarbimiseks ümberjaotamiseks; 
3) käesoleva paragrahvi lõike 3 kohaselt peetud arvestuse andmete põhjal kavandatavaid tegevusi punktis 2 nimetatud eesmärkide ja põhimõtete saavutamiseks; 
4) tegevuste rakendamise eest vastutavat isikut või isikuid; 
5) tegevuskava ajakohastamise korda. 

§ 228. Toidu annetamine ja inimtarbimiseks ümberjaotamine

(1) Toidukäitleja on kohustatud toidujäätmete tekke vähendamiseks tegema vähemalt ühele toidu ümberjaotamise organisatsioonile ettepaneku koostöölepingu sõlmimiseks tarbimiseks kõlbliku realiseerimata toidu annetamiseks, kui tegemist on:
1) jaemüügiga tegeleva ettevõtjaga, kelle põhitegevusala on toidukaupade jaemüük ning kellel on vähemalt üks füüsiline toidukauplus müügipinnaga vähemalt 400 m²;
2) hulgimüügiga tegeleva ettevõtjaga, välja arvatud vahendusteenuse osutaja, kelle põhitegevusala on toidukaupade hulgimüük ning kelle eelmise majandusaasta müügitulu ületas 5 miljonit eurot;
3) toidu töötlemisega tegeleva ettevõtjaga, kelle põhitegevusala on toiduainete tootmine ning kelle eelmise majandusaasta müügitulu ületas 2 miljonit eurot.

(2) Käesoleva paragrahvi lõikes 1 nimetatud lepingu alusel annetamine peab toimuma viisil, mille korral toidukäitlejale kaasnevad kulud on mõistlikud. Mõistlikeks loetakse kulusid, mis on proportsionaalsed, kooskõlas ettevõtja tegevusala ja mahuga ning mis ei too kaasa ebamõistlikku majanduslikku koormust ega eelda ettevõtja tegevuse mahtu ja annetamisvõimalusi arvestades ebaproportsionaalseid lisainvesteeringuid.

(3) Toidu ümberjaotamise organisatsioon käesoleva seaduse tähenduses on juriidiline isik, kes kogub, võtab vastu või vahendab tarbimiseks kõlblikku annetatud toitu mittetulunduslikul eesmärgil, et see jõuaks inimestele, eelkõige abivajajatele. Toidu ümberjaotamise organisatsiooni hulka kuuluvad muu hulgas heategevuslikud toidupangad, sotsiaalmajanduse üksused ning muud samalaadsed toidu ümberjaotamisega tegelevad üksused.

(4) Toidu annetamisele ja toidu muul viisil inimtarbimiseks ümberjaotamisele kohaldatakse toidu käitlemist reguleerivaid õigusakte.“;

5) paragrahvi 23 täiendatakse lõigetega 115 ja 116 järgmises sõnastuses:
„(115) Tekstiil-, tekstiiliga seotud või jalatsitoodete tootja käesoleva seaduse tähenduses on füüsiline või juriidiline isik, kes sõltumata müügiviisist, kaasa arvatud Euroopa Parlamendi ja nõukogu direktiivi 2011/83/EL artikli 2 punktis 7 määratletud sidevahendi abil sõlmitud lepinguga:
1) omab tegevuskohta Eestis ja valmistab oma nime või kaubamärgi all Euroopa Parlamendi ja nõukogu direktiivi 2008/98/EÜ lisas IVc loetletud tekstiil-, tekstiiliga seotud või jalatsitooteid või laseb need tooted disainida või valmistada ning turustab neid esimest korda oma nime või kaubamärgi all Eestis;
2) omab tegevuskohta Eestis ja müüb Eestis oma nime või kaubamärgi all edasi Euroopa Parlamendi ja nõukogu direktiivi 2008/98/EÜ lisas IVc loetletud tekstiil-, tekstiiliga seotud või jalatsitooteid, mille on valmistanud muud ettevõtjad ning mis ei kanna selliste muude ettevõtjate nime, tootemarki ega kaubamärki;
3) omab tegevuskohta Eestis ja laseb majandus- või kutsetegevuse korras Eesti turule Euroopa Parlamendi ja nõukogu direktiivi 2008/98/EÜ lisas IVc loetletud tekstiil-, tekstiiliga seotud või jalatsitooteid, mis on pärit teisest Euroopa Liidu liikmesriigist või väljastpoolt Euroopa Liitu;
4) müüb Euroopa Parlamendi ja nõukogu direktiivi 2008/98/EÜ lisas IVc loetletud tekstiil-, tekstiiliga seotud või jalatsitooteid sidevahendi abil sõlmitud lepinguga otse Eestis olevatele lõppkasutajatele, olenemata sellest, kas tegu on kodumajapidamisega või mitte, kuid tema tegevuskoht on teises Euroopa Liidu liikmesriigis või väljaspool Euroopa Liitu.

(116) Tekstiil-, tekstiiliga seotud või jalatsitoodete tootjana ei käsitata tootjaid, importijaid ja turustajaid ega muid füüsilisi ja juriidilisi isikuid ulatuses, milles nad tarnivad turul Euroopa Parlamendi ja nõukogu direktiivi 2008/98/EÜ lisas IVc loetletud kasutatud tekstiil-, tekstiiliga seotud või jalatsitooteid, mis on korduskasutuskõlblikuks hinnatud, või Euroopa Parlamendi ja nõukogu direktiivi 2008/98/EÜ lisas IVc loetletud tekstiil-, tekstiiliga seotud või jalatsitooteid, mis on sellistest kasutatud või jäätmeteks muutunud toodetest või nende osadest saadud, ega personaliseeritud tooteid tootvaid iseenda tööandjana tegutsevaid rätsepaid.“;

6) paragrahvi 23 lõige 3 muudetakse ja sõnastatakse järgmiselt:
„(3) Käesoleva seaduse mõistes on tootjate ühendus mittetulundusühing või muu majanduslikku tulu mittetaotlev juriidiline isik, mille liikmeteks on üksnes tootjad või tootjate ühendused ning kes rahaliselt või rahaliselt ja tegevuslikult korraldab tootja laiendatud vastutuse kohustuste täitmist tootja nimel.“;

7) paragrahvi 23 lõige 7 muudetakse ja sõnastatakse järgmiselt:
„(7) Digiplatvormi pakkujal, kes võimaldab tarbijatel sõlmida kauplejatega kauglepinguid, on õigus registreerida end tootjana ja täita oma kauplejate eest laiendatud tootjavastutuse kohustusi. Digiplatvormi pakkuja peab registreerimisel esitama kauplejate nimed, kelle nimel laiendatud tootjavastutuse kohustusi täidetakse.“;
8) paragrahvi 231 lõike 1 punkti 2 täiendatakse pärast tekstiosa „§ 23 lõike 41“ tekstiosaga „ja § 254 lõike 5“;
9) paragrahvi 25 lõiget 2 täiendatakse punktiga 11 järgmises sõnastuses:
„11) tekstiil-, tekstiiliga seotud või jalatsitooted.“;

10) paragrahvi 25 lõiget 3 täiendatakse punktiga 11 järgmises sõnastuses:
„11) tekstiil-, tekstiiliga seotud või jalatsitoode – Euroopa Parlamendi ja nõukogu direktiivi 2008/98/EÜ lisas IVc loetletud tekstiil-, tekstiiliga seotud või jalatsitoode.“;

11) paragrahvi 251 täiendatakse lõikega 41 järgmises sõnastuses:
„(41) Tekstiil-, tekstiiliga seotud või jalatsitoodete tootja, kelle asukoht on väljaspool Euroopa Liitu, kuid kes sõltumata müügiviisist laseb nimetatud probleemtooteid majandus- või kutsetegevuse korras Eesti turule, võib kirjaliku volitusega määrata laiendatud tootjavastutuse kohustusi enda nimel täitma tootjate ühenduse.“;

12) paragrahvi 251 lõiget 6 täiendatakse pärast tekstiosa „tööstuslikest patareidest ja akudest“ tekstiosaga „, tekstiil-, tekstiiliga seotud või jalatsitoodetest“;

13) paragrahvi 251 täiendatakse lõikega 7 järgmises sõnastuses:
„(7) Käesoleva paragrahvi lõikes 2 nimetatud rahalised vahendid, mis on ette nähtud patarei- ja akujäätmete käitluskulude katmiseks laiendatud tootjavastutuse kohustuste täitmata jätmise korral, sealhulgas tegevuse alalise lõpetamise või maksejõuetuse korral, ei kuulu tootja või tootjate ühenduse pankrotivara hulka.“;

14) seadust täiendatakse §-dega 253–256 järgmises sõnastuses:
„§ 253. Tekstiil-, tekstiiliga seotud või jalatsitoodetega seotud kulude katmine

(1) Tekstiil-, tekstiiliga seotud või jalatsitoodete tootja on kohustatud kandma oma turule lastud probleemtootega seotud kulud, mis:
1) tekivad nende kasutatud toodete kogumisel korduskasutamiseks ning jäätmeteks muutunud toodete liigiti kogumisel korduskasutamiseks ettevalmistamiseks ja ringlussevõtuks;
2) tekivad kogutud kasutatud ja jäätmeteks muutunud toodete transportimisel järgnevateks korduskasutamiseks sortimise, korduskasutamiseks ettevalmistamise ja ringlussevõtu toiminguteks;
3) tekivad kasutatud ja jäätmeteks muutunud toodete sortimisel, korduskasutamiseks ettevalmistamisel, ringlussevõtul ja muudel nende taaskasutamise toimingutel ning nende kõrvaldamisel;
4) tekivad selliste jäätmete kogumisel, transportimisel ja töötlemisel, mille on tekitanud käesoleva paragrahvi lõike 1 punktides 1–3 nimetatud toimingute tulemusena sotsiaalmajanduse üksus või muu osaleja, kes on kasutatud ja jäätmeteks muutunud tekstiil-, tekstiiliga seotud või jalatsitoodete liigiti kogumise kogumisvõrgustiku süsteemi osaline;
5) on seotud riikliku jäätmete sortimisuuringu tegemisega ja mille suurus on arvutatud käesoleva seaduse § 593 lõikes 3 nimetatud hinnavalemi järgi;
6) on seotud teabe andmise, sealhulgas asjakohaste teabekampaaniate kaudu, probleemtoote kestliku tarbimise, jäätmetekke vältimise, korduskasutamise, korduskasutamiseks ettevalmistamise, sealhulgas parandamise, ringlussevõtu, muu taaskasutamise ning kõrvaldamise kohta;
7) on seotud käesoleva seaduse § 261 lõike 11 alusel probleemtooteregistris registreerimise ja registrisse andmete esitamisega;
8) on seotud teadus- ja arendustegevuse toetamisega, et parandada tootedisaini Euroopa Parlamendi ja nõukogu määruse (EL) 2024/1781 artiklis 5 osutatud tooteaspektide puhul, ning jäätmetekke vältimise ja jäätmekäitlustoimingute toetamisega kooskõlas jäätmehierarhiaga, et suurendada kiust-kiuks ringlussevõttu, ilma et see piiraks Euroopa Liidu riigiabireeglite kohaldamist.

(2) Käesoleva paragrahvi lõikes 1 osutatud kulud, mis tuleb katta, ei tohi ületada kulusid, mida on vaja nimetatud lõikes osutatud teenuste kulutõhusaks osutamiseks, ja need määratakse kindlaks läbipaistval viisil asjaomaste osalejate vahel.

(3) Käesoleva paragrahvi lõike 1 punktis 8 nimetatud kulude kandmine lepitakse kirjalikult kokku teadus- ja arendustegevuse korraldajaga ja kulude suurus arvutatakse proportsionaalselt tootja turuosaga.

(4) Teadus- ja arendustegevuse korraldaja on teadus- ja arendustegevuse ning innovatsiooni korralduse seaduse § 3 lõikes 1 nimetatud isik.

(5) Kiust-kiuks ringlussevõtt käesoleva seaduse tähenduses on jäätmete taaskasutamistoiming, mille käigus jäätmematerjalid töödeldakse kiududeks Euroopa Parlamendi ja nõukogu määruse (EL) nr 1007/2011 tekstiilkiudude nimetuste ja tekstiiltoodete kiukoostise märgistamise ja tähistamise kohta, millega tunnistatakse kehtetuks nõukogu direktiiv 73/44/EMÜ ning Euroopa Parlamendi ja nõukogu direktiivid 96/73/EÜ ja 2008/121/EÜ (ELT L 272, 18.10.2011, lk 1-64), artikli 3 lõike 1 punkti b tähenduses, et kasutada neid nende esialgsel või muul eesmärgil. See ei hõlma jäätmete energiakasutust ja töötlemist materjalideks, mida kasutatakse kütusena.

§ 254. Tekstiil-, tekstiiliga seotud või jalatsitoodete tootjate ühenduse erinõuded

(1) Tekstiil-, tekstiiliga seotud või jalatsitoodete tootjate ühendusele kohaldatakse lisaks käesolevas seaduses tootjate ühendusele kehtestatud üldnõuetele käesolevas paragrahvis sätestatud erinõudeid.

(2) Tekstiil-, tekstiiliga seotud või jalatsitoodete tootjate ühendus võib täita tootja nimel tootja laiendatud vastutuse kohustust üksnes juhul, kui ta tõendab ülesannete täitmiseks vajalikku pädevust jäätmekäitluse ja kestlikkuse valdkonnas.

(3) Pädevuse tõendamiseks peab tekstiil-, tekstiiliga seotud või jalatsitoodete tootjate ühendusel olema vähemalt üks pädev isik, kellel on:
1) keskkonna-, jäätmekäitlus- või materjalitehnoloogia, tootearenduse või muu tekstiilijäätmete käitlemisega seotud erialane teise astme kõrgharidus või sellele vastav kvalifikatsioon või
2) vähemalt kolmeaastane töökogemus jäätmekäitluse, ringmajanduse või kestlikkuse valdkonnas.

(4) Käesoleva paragrahvi lõikes 3 nimetatud kvalifikatsiooni tõendava dokumendi koopia või andmed erialase töökogemuse kohta esitatakse enne tegevuse alustamist probleemtooteregistrile registreerimistaotlusega.

(5) Lisaks käesoleva seaduse § 23 lõikes 41 sätestatud nõuetele peab tekstiil-, tekstiiliga seotud või jalatsitoodete tootjate ühendus tagama, et rahalised tasud, mida tekstiil-, tekstiiliga seotud või jalatsitoodete tootjad neile maksavad, vastavad järgmistele tingimustele:
1) need põhinevad asjaomaste toodete massil ja asjakohasel juhul kogusel ning neid kohandatakse Euroopa Parlamendi ja nõukogu määruse (EL) 2024/1781 alusel kehtestatud ökodisaininõuete järgi, mis on asjakohased tekstiil-, tekstiiliga seotud või jalatsitoodetest jäätmete tekke vältimiseks ja nende jäätmete käitlemiseks kooskõlas jäätmehierarhiaga, võttes arvesse nende nõuetega seotud mõõtmismetoodikaid, mis on kehtestatud nimetatud määruse või muude Euroopa Liidu õigusaktide alusel, millega sätestatakse nende toodete ühtlustatud kestlikkuskriteeriumid ja mõõtmismeetodid ning tagatakse toodete keskkonnakestlikumaks ja ringluspõhisemaks muutmine;
2) nende puhul võetakse arvesse tootjate ühenduse tulusid jäätmeteks muutunud asjaomase probleemtoote korduskasutusest, korduskasutamiseks ettevalmistamisest või selle ringlusse võtmisest saadud teisese toorme väärtusest;
3) nende puhul tagatakse, et tekstiil-, tekstiiliga seotud või jalatsitoodete tootjaid koheldakse võrdselt, olenemata nende päritolust või suurusest, ning ei tekitata ebaproportsionaalselt suurt koormust tekstiil-, tekstiiliga seotud või jalatsitoodete tootjatele, sealhulgas väikestele ja keskmise suurusega ettevõtjatele, kes toodavad asjaomaseid probleemtooteid väikeses koguses.

(6) Tekstiil-, tekstiiliga seotud või jalatsitoodete tootjalt, kellel on vähem kui kümme töötajat ning kelle aastakäive ja aastabilanss ei ületa kaht miljonit eurot, nõuab tekstiil-, tekstiiliga seotud või jalatsitoodete tootjate ühendus, et see tootja esitab kord aastas ainult esimest korda turul kättesaadavaks tehtud toodete koguse massina.

(7) Tekstiil-, tekstiiliga seotud või jalatsitoodete tootjate ühendus tagab kogu andmetöötluse, säilitamise ja aruandluse protsessi jooksul oma valduses olevate andmete konfidentsiaalsuse ärisaladusena käsitatava teabe või sellise teabe korral, mis on otseselt seostatav tootja või tema volitatud esindajaga, kehtestades ranged turvameetmed ja andmekaitsestandardid, et vältida loata juurdepääsu või võimalikke andmetega seotud rikkumisi kooskõlas Euroopa Parlamendi ja nõukogu määrusega (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119 4.5.2016, lk 1).

(8) Tekstiil-, tekstiiliga seotud või jalatsitoodete tootjate ühendus peab avaldama eelmise kalendriaasta kohta hiljemalt 31. jaanuaril oma veebilehel äri- ja tööstussaladust hoides järgmise teabe:
1) esimest korda turul kättesaadavaks tehtud tekstiil-, tekstiiliga seotud või jalatsitoodete kogus massina;
2) kasutatud ja jäätmeteks muutunud tekstiil-, tekstiiliga seotud või jalatsitoodete liigiti kogutud kogus massina, täpsustades eraldi müümata tooted;
3) tootjate ühenduse saavutatud korduskasutamise, korduskasutamiseks ettevalmistamise ja ringlussevõtu määrad, täpsustades eraldi kiust-kiuks ringlussevõtu määra;
4) muu taaskasutamise ja kõrvaldamise määrad;
5) kasutatud, korduskasutuskõlblikuks hinnatud tekstiil-, tekstiiliga seotud või jalatsitoodete ekspordimäärad ning jäätmeteks muutunud tekstiil-, tekstiiliga seotud või jalatsitoodete ekspordimäärad;
6) teabe, mis käsitleb valikumenetlust jäätmekäitlejate valimiseks.

(9) Tootjate ühendused näevad jäätmekäitlejatele ette läbipaistva ja mittediskrimineeriva valikumenetluse, mis põhineb läbipaistvatel hindamiskriteeriumidel, tekitamata seejuures ebaproportsionaalselt suurt koormust väikestele ja keskmise suurusega ettevõtjatele, et hankida:
1) jäätmekäitlusteenuseid jäätmekäitlejatelt;
2) edasist jäätmetöötlust.

§ 255. Tekstiil-, tekstiiliga seotud või jalatsitoodete kogumisvõrgustiku süsteem

(1) Tekstiil-, tekstiiliga seotud või jalatsitoodete tootjate ühendus peab tagama tootja turule lastud kasutatud ja jäätmeteks muutunud asjaomase probleemtoote tasuta kogumisvõrgustiku toimimise, sõltumata selle toote olemusest, materjali koostisest, seisukorrast, nimetusest, tootemargist, kaubamärgist või päritolust.

(2) Kogumisvõrgustik peab hõlmama kasutatud ja jäätmeteks muutunud tekstiil-, tekstiiliga seotud või jalatsitoodete kogumist ja vedu, sealhulgas tasuta sobivate kogumismahutite ja veokonteinerite pakkumist kogumispunktidele, mis kuuluvad tootjate ühenduse kogumisvõrgustikku.

(3) Kogumisvõrgustik peab katma kogu riigi territooriumi, võttes arvesse elanike arvu ja rahvastikutihedust, kasutatud ja jäätmeteks muutunud asjaomase probleemtoote eeldatavat kogust, juurdepääsetavust ja lähedust lõppkasutajatele, ilma et see oleks piiratud piirkondadega, kus nende toodete kogumine ja järgnev käitlemine on kasumlik.

(4) Kogumisvõrgustik koosneb kogumispunktidest, mille on loonud tekstiil-, tekstiiliga seotud või jalatsitoodete tootjate ühendus ja nende nimel tegutsevad jäätmekäitlejad koostöös ühe või mitme järgmise osalejaga: sotsiaalmajanduse üksused, jaemüüjad, ametiasutused või kolmandad isikud, kes nende asutuste nimel kasutatud ja jäätmeteks muutunud tekstiil-, tekstiiliga seotud või jalatsitooteid koguvad, ning muudest vabatahtlikult käitatavatest kogumispunktidest. Tootjate ühendus korraldab koostöös nimetatud osalejatega kogumisvõrgustiku kaudu kasutatud ja jäätmeteks muutunud tekstiil-, tekstiiliga seotud või jalatsitoodete tasuta kogumise ning tagab kogumise koordineeritud toimimise kogu võrgustiku ulatuses.

(5) Tekstiil-, tekstiiliga seotud või jalatsitoodete tootjate ühendus ei tohi keelduda lubamast kohalikel ametiasutustel, sotsiaalmajanduse üksustel ja muudel korduskasutusettevõtjatel osaleda kogumisvõrgustiku süsteemis.

(6) Tootjate ühendus hindab korrapäraselt kogumisvõrgustiku ja teavitustegevuse tulemuslikkust, võttes muu hulgas arvesse riikliku sortimisuuringu tulemusi. Tulemuste põhjal tuleb tootjate ühendusel vajadusel suurendada oma kogumisvõrgustikku ja teabekampaaniaid.

(7) Tekstiil-, tekstiiliga seotud või jalatsitoodetest tekkinud jäätmeid võib koguda sama kogumisvõrgustiku kaudu koos muust tekstiilist tekkinud jäätmetega, kui nende eraldi kogumine ei anna võrreldes koos kogumisega olulist eelist korduskasutuse, korduskasutamiseks ettevalmistamise või ringlussevõtu seisukohalt, arvestades kättesaadavat tehnoloogiat, kulutõhusust ja saavutatavat keskkonnakasu.

(8) Muu tekstiil on käesoleva seaduse tähenduses tekstiil, tekstiiliga seotud toode või jalatsitoode, mis ei ole käesoleva seaduse § 25 lõike 3 punktis 11 nimetatud tekstiil-, tekstiiliga seotud või jalatsitoode.
(9) Kui tekstiil-, tekstiiliga seotud või jalatsitoodetest tekkinud jäätmeid kogutakse sama kogumisvõrgustiku kaudu koos muust tekstiilist tekkinud jäätmetega, lepivad kohaliku omavalitsuse üksus ja tootjate ühendus kokku nende jäätmete kogumise ja käitlemise korralduse ning kogumise ja käitlemisega seotud kulude katmise.

§ 256. Sotsiaalmajanduse üksus tekstiil-, tekstiiliga seotud või jalatsitoodete kogumisvõrgustiku süsteemis

(1) Sotsiaalmajanduse üksustel on lubatud pidada ja käigus hoida oma tekstiil-, tekstiiliga seotud või jalatsitoodete liigiti kogumise punkte ning neid koheldakse liigiti kogumise punktide asukohas võrdselt või eelistatult võrreldes teiste kogumisvõrgustiku süsteemis osalejatega.

(2) Sotsiaalmajanduse üksused, kes on osa tootjate ühenduse loodud tekstiil-, tekstiiliga seotud või jalatsitoodete kogumisvõrgustiku süsteemist, ei pea kogutud, kasutatud ja jäätmeteks muutunud tekstiil-, tekstiiliga seotud või jalatsitooteid tootjate ühendusele üle andma.

(3) Sotsiaalmajanduse üksused esitavad vähemalt kord aastas probleemtooteregistrisse andmeid käesoleva seaduse § 261 lõike 2 alusel kehtestatud nõuete ja korra kohaselt.“;

15) paragrahvi 26 täiendatakse lõigetega 18–112 järgmises sõnastuses:
„(18) Kasutatud ja jäätmeteks muutunud tekstiil-, tekstiiliga seotud või jalatsitooteid, mis kogutakse liigiti, käsitatakse kogumisel jäätmetena, välja arvatud juhul, kui lõppkasutaja annab selle toote otse üle ning korduskasutusettevõtja või sotsiaalmajanduse üksus hindab selle kogumispunktis otseselt ja asjatundlikult korduskasutuskõlblikuks.
(19) Kasutatud  tekstiil-, tekstiiliga seotud või jalatsitoode on liigiti kogutud tekstiil-, tekstiiliga seotud või jalatsitoode, mille lõppkasutaja kasutuselt kõrvaldab, olenemata sellest, kas see on kõrvaldatud kavatsuse ja võimalusega seda korduskasutada või mitte.

(110) Korduskasutuskõlblikuks hinnatud kasutatud tekstiil-, tekstiiliga seotud või jalatsitoode on  tekstiil-, tekstiiliga seotud või jalatsitoode, mis on pärast kogumist, sortimist ja korduskasutamiseks ettevalmistamist või kogumispunktis toimunud otsest ja asjatundlikku hindamist hinnatud korduskasutuskõlblikuks. 

(111) Käesoleva paragrahvi lõikes 1⁸ nimetatud otsene ja asjatundlik korduskasutuskõlblikuks hindamine on lõppkasutaja poolt kogumispunktis otse üle antud kasutatud tekstiil-, tekstiiliga seotud või jalatsitoote korduskasutuskõlblikkuse hindamine korduskasutusettevõtja või sotsiaalmajanduse üksuse  poolt. Hindamise teeb toodet kogumispunktis vastu võttev isik, kellel on hindamiseks vajalikud teadmised ja oskused. Hindamisel tehakse visuaalse ja vajaduse korral funktsionaalse kontrolli alusel kindlaks, et:
1) toodet saab selle seisundit arvestades kasutada selle ettenähtud eesmärgil;
2) toode vastab selle kasutamise suhtes kohaldatavatele tehnilistele nõuetele ja õigusnormidele;
3) toote kasutamine ei avalda negatiivset mõju keskkonnale ega inimese tervisele.

(112) Muu tekstiili ning kasutuselt kõrvaldatud müümata tekstiil-, tekstiiliga seotud või jalatsitoote puhul tuleb tekstiilmaterjalide ja -esemete eri fraktsioonid hoida jäätmetekkekohas eraldi, kui selline eraldamine hõlbustab järgnevat korduskasutamist, korduskasutamiseks ettevalmistamist või ringlussevõttu, sealhulgas kiust-kiuks ringlussevõttu, kui tehnoloogia areng seda võimaldab. Selline eraldamine toimub kulutõhusal viisil, et maksimeerida ressursside taaskasutamist ja keskkonnakasu.“;

16) paragrahvi 261 lõige 11 muudetakse ja sõnastatakse järgmiselt:
„(11) Tootja ja tootjate ühendus on kohustatud end registreerima probleemtooteregistris enne tegevuse alustamist ja esitama registrisse andmeid.“;

17) seadust täiendatakse §-dega 2622–2625 järgmises sõnastuses:
„§ 2622. Korduskasutuskõlblikuks hinnatud kasutatud tekstiil-, tekstiiliga seotud või jalatsitoodete riikidevahelised saadetised

(1) Riikidevahelises kaubaveos toimuva korduskasutuskõlblikuks hinnatud kasutatud tekstiil-, tekstiiliga seotud või jalatsitoodete (edaspidi korduskasutuskõlblikud tekstiilitooted) riikidevahelise veo korral võib Keskkonnaamet ja Maksu- ja Tolliamet oma pädevuse piires kontrollida kõiki saadetisi, mille puhul on põhjendatud kahtlus, et need kujutavad endast jäätmeid. Kontrolli eesmärk on veenduda, et saadetised vastavad käesoleva paragrahvi lõigetes 2 ja 3 sätestatud miinimumnõuetele.

(2) Majandus- või kutsetegevuse raames korraldatud korduskasutuskõlblike tekstiilitoodete  saadetistega peab kaasas olema vähemalt järgmine teave:
1) tekstiil-, tekstiiliga seotud ja jalatsitoodete müügi või omandiõiguse üleminekuga seotud koopia arvest ja lepingust, mis tõendab, et saadetises olevad tooted on mõeldud otseseks korduskasutamiseks ning on selleks sobivad;
2) tõendid eelneva sortimise või korduskasutuskõlblikkuse hindamise kohta, mis on tehtud kooskõlas käesoleva seaduse ja asjakohaste Euroopa Liidu õigusaktidega, esitatuna iga saadetises sisalduva palli kohta dokumenteeritud andmete koopiana ning protokollina, mis sisaldab kogu nõutud teavet;
3) deklaratsioon, mille koostab füüsiline või juriidiline isik, kelle valduses on korduskasutuskõlblikud tekstiilitooted ja kes majandus- või kutsetegevuse käigus korraldab nende vedu, kinnitusega, et ükski saadetises olev materjal ei kujuta endast jäätmeid käesoleva seaduse § 2 lõike 1 tähenduses.

(3) Korduskasutuskõlblike tekstiilitoodete saadetiste dokumentatsioon peab sisaldama vähemalt sortimis-, otsese ja asjatundliku korduskasutuskõlblikkuse hindamise või korduskasutamiseks ettevalmistamise toiminguid käsitlevaid andmeid, saadetises sisalduvate esemete kirjeldust sortimistaseme järgi, sealhulgas vajaduse korral riietuse liiki, suurust, värvi, soolist jaotust, materjalikoostist või muud korduskasutamist toetavat omadust, ning vastavalt tehtud toimingule lõpliku sortimise, otsese ja asjatundliku korduskasutuskõlblikkuse hindamise või korduskasutamiseks ettevalmistamise eest vastutava ettevõtja nime ja aadressi. Dokument peab olema kindlalt, kuid mitte jäädavalt kinnitatud pakendile.

(4) Korduskasutuskõlblike tekstiilitoodete saadetised peavad olema veol, peale- ja mahalaadimisel asjakohaselt kaitstud kahjustuste eest, sealhulgas piisavalt pakendatud ja koorem korrektselt virnastatud, et tagada toodete terviklikkuse ja korduskasutuskõlblikkuse säilimine kogu veo vältel.

(5) Kui Keskkonnaamet teeb kontrolli käigus kindlaks, et saadetis ei vasta korduskasutuskõlblike tekstiilitoodete nõuetele, ning kahtlustab, et saadetis sisaldab jäätmeid, võib ta nõuda saadetise asjakohase analüüsi, kontrolli ja ladustamise kulude hüvitamist tekstiil-, tekstiiliga seotud või jalatsitoodete tootjatelt, nende nimel tegutsevatelt kolmandatelt isikutelt või muudelt saadetise korraldajatelt.

§ 2623. Digiplatvormi pakkuja teabe küsimise kohustus ja tekstiil-, tekstiiliga seotud või jalatsitoodete tootja teabe esitamise kohustus 

(1) Euroopa Parlamendi ja nõukogu määruse (EL) 2022/2065 artikli 30 lõike 1 punktide d ja e järgimiseks peab nimetatud määruse III peatüki 4. jao kohaldamisalasse kuuluv digiplatvormi pakkuja, kes võimaldab tarbijatel sõlmida sidevahendi abil lepinguid tekstiil-, tekstiiliga seotud või jalatsitoodete tootjatega, kes pakuvad liidus asuvatele tarbijatele tekstiil-, tekstiiliga seotud või jalatsitooteid, saama tootjalt enne oma teenuse kasutamise lubamist järgmise teabe:
1) teave registreerimise kohta tootjate registris Euroopa Liidu liikmesriigis, kus tarbija asub, ja tootja registreerimisnumber või -numbrid selles registris;
2) tootja kinnitus, et ta pakub digiplatvormi kaudu üksnes selliseid tekstiil-, tekstiiliga seotud või jalatsitooteid, mille puhul on Euroopa Liidu liikmesriigis, kus tarbija asub,  täidetud laiendatud tootjavastutuse nõuded.

(2) Tekstiil-, tekstiiliga seotud või jalatsitoodete tootja on kohustatud esitama käesoleva paragrahvi lõikes 1 nimetatud teavet digiplatvormi pakkujale ning esitatud teabe õigsuse eest vastutab asjaomane tootja.

§ 2624. Tekstiil-, tekstiiliga seotud või jalatsitoodete tootja teabe esitamise kohustus ekspediitorteenuse osutajale

(1) Tekstiil-, tekstiiliga seotud või jalatsitoodete tootja, kes pakub liidus asuvatele lõppkasutajatele tekstiil-, tekstiiliga seotud või jalatsitooteid, on kohustatud esitama käesoleva seaduse § 2623 lõikes 1 nimetatud teabe Euroopa Parlamendi ja nõukogu määruse (EL) 2019/1020 artikli 3 punktis 11 osutatud teenuste kohta ekspediitorteenuse osutajale temaga lepingu sõlmimise ajal.

(2) Ekspediitorteenuse osutaja on käesoleva seaduse tähenduses Euroopa Parlamendi ja nõukogu määruse (EL) 2019/1020 artikli 3 punktis 11 määratletud ekspediitorteenuse osutaja.

§ 2625. Ekspediitorteenuse osutaja hoolsuskohustus ning tekstiil-, tekstiiliga seotud või jalatsitoodete tootja vastutuskohustus

(1) Ekspediitorteenuse osutaja teeb käesoleva seaduse § 2623 lõikes 1 nimetatud teabe saamisel tekstiil-, tekstiiliga seotud või jalatsitoodete tootjalt ning asjaomase tootjaga Euroopa Parlamendi ja nõukogu määruse (EL) 2019/1020 artikli 3 punktis 11 osutatud teenuseid käsitleva lepingu sõlmimise ajal kõik endast oleneva, et hinnata, kas kõnealune teave on usaldusväärne ja täielik, kasutades selleks:
1) riigi või liidu poolt kättesaadavaks tehtud vabalt juurdepääsetavat ametlikku veebiandmebaasi;
2) internetipõhist kasutajaliidest;
3) tootja esitatud lisadokumente.

(2) Käesoleva seaduse § 2623 lõikes 1 nimetatud ja esitatud teabe õigsuse eest vastutab      tekstiil-, tekstiiliga seotud või jalatsitoodete tootja. Tootja on kohustatud ekspediitorteenuse osutaja nõudmisel ebaõige, puuduliku või aegunud teabe viivitamata parandama, täiendama või ajakohastama.

(3) Kui ekspediitorteenuse osutaja saab piisavalt andmeid või tal on põhjust uskuda, et asjaomaselt tootjalt saadud käesoleva paragrahvi lõikes 1 nimetatud teave on ebaõige, puudulik või ei ole ajakohane, nõuab ta, et tootja parandaks, täiendaks või ajakohastaks teabe viivitamata.

(4) Kui tootja teavet ei paranda, täienda ega ajakohasta, peatab ekspediitorteenuse osutaja viivitamata oma teenuse osutamise asjaomasele tootjale tekstiil-, tekstiiliga seotud või jalatsitoodete pakkumiseks liidus asuvatele lõppkasutajatele kuni teabe korrektse esitamiseni.

(5) Ekspediitorteenuse osutaja teavitab asjaomast tootjat peatamise põhjustest.

(6) Tekstiil-, tekstiiliga seotud või jalatsitoodete tootjal on õigus vaidlustada ekspediitorteenuse osutaja teenuse peatamine liikmesriigi kohtus, kus ekspediitorteenuse osutaja on asutatud.“;

18) paragrahvi 31 lõiget 1 täiendatakse pärast sõna „ulatuses“ tekstiosaga „, ja tagab liigiti kogumiseks vajaliku taristu olemasolu ning liigiti kogumise punktide piisava katvuse“;

19) paragrahvi 31 lõikes 3 asendatakse tekstiosa „tekstiili-“ tekstiosaga „muu tekstiili-“;

20) paragrahvi 39 täiendatakse lõikega 35 järgmises sõnastuses:
„(35) Käesoleva paragrahvi lõike 32 punktis 4 nimetatud toidujäätmete tekke vältimise eriprogramm peab sisaldama meetmeid, mis hõlmavad vähemalt järgmist:
1) käitumisharjumuste muutmisega seotud sekkumiste väljatöötamine ja toetamine, et vähendada toidujäätmeid, ning teabekampaaniad, et suurendada teadlikkust toidujäätmete tekke vältimisest;
2) toidutarneahela toimimises ebatõhususte kindlaks tegemine ja nendega tegelemine, kõigi toidutarneahelas osalejate koostöö toetamine, tagades ühtlasi vältimismeetmete kulude ja tulude õiglase jaotamise;
3) toidu annetamise ja muul viisil toidu ümberjaotamise soodustamine, tagades selle eelistamise, et toit jääb inimeste toiduks ning ei kasutata söödaks ega töödelda toiduks mittekasutatavateks toodeteks;
4) koolituste ja oskuste arendamise toetamine;
5) rahastamisvõimalustele juurdepääsu hõlbustamine, eelkõige väikeste ja keskmise suurusega ettevõtete ja sotsiaalmajanduse üksuste jaoks;
6) innovatsiooni ja tehnoloogiliste lahenduste soodustamine ja edendamine.“;

21) paragrahvi 42 lõike 3 punkti 6 täiendatakse pärast sõna „hinnangut“ sõnadega „jäätmete liigiti kogumise taristu piisavusele ning“;

22) paragrahvi 42 lõike 3 punkti 17 täiendatakse pärast sõna „kava“ sõnadega „, sealhulgas meetmeid toidujäätmete tekke vähendamiseks“;

23) seaduse 2. peatükki täiendatakse 4. jaoga järgmises sõnastuses:
“4. jagu
Riiklik jäätmete sortimise uuring

§ 592. Riiklik jäätmete sortimise uuring

(1) Riiklik jäätmete sortimise uuring (edaspidi sortimisuuring) on uuring, millega hinnatakse Eestis tekkinud ja kogutud jäätmete, sealhulgas segaolmejäätmete liigilist koostist, liigiti kogumise taset, jäätmevoogude puhtust ning riiklike jäätmealaste sihttasemete täitmise seisu.

(2) Sortimisuuringu eesmärk on tagada usaldusväärne ja võrreldav andmestik jäätmevoogude kohta, mida kasutatakse muu hulgas:
1) laiendatud tootjavastutuse kohustuste arvutamiseks ja täitmise hindamiseks;
2) kogumisvõrgustiku tulemuslikkuse hindamiseks ja parandamiseks;
3) teabekampaaniate tulemuslikkuse hindamiseks ja parandamiseks;
4) Euroopa Komisjonile jäätmete kohta teabe esitamiseks.

(3) Sortimisuuringu korraldab Keskkonnaagentuur vähemalt üks kord viie aasta jooksul. Sortimisuuringu tellimisele kohaldatakse riigihangete seaduses sätestatut.

(4) Sortimisuuring tehakse koostöös asjaomaste probleemtoodete tootjate või tootjate ühendustega ning selle käigus tagatakse andmete asjakohasus ja läbipaistvus ning kaasatakse puudutatud isikud.

(5) Sortimisuuringu tegemiseks sätestatakse riigihanke alusdokumentides vähemalt järgmised tingimused:
1) uuritav piirkond;
2) uuritavate jäätmete liigid;
3) proovivõtu sagedus ja ajavahemik;
4) andmete kogumise ja analüüsi meetodid;
5) tulemuste esitamise nõuded;
6) kvaliteedi tagamise ja kontrolli põhimõtted.

(6) Valim uuritavate jäätmeliikide ja piirkonna kohta koostatakse viisil, mis tagab tulemuste võrreldavuse teiste samalaadsete sortimisuuringutega.

(7) Kohalik omavalitsus, jäätmevedaja ja jäätmekäitleja on kohustatud tagama sortimisuuringu tegemiseks juurdepääsu jäätmevoogudele, edastama nõutud teabe ning võimaldama proovivõtu.

(8) Sortimisuuringu tulemused avalikustatakse Keskkonnaportaalis kuue kuu jooksul sortimisuuringu kinnitamisest.


§ 593. Sortimisuuringu tasu ja selle arvutamine

(1) Sortimisuuringu kulud kaetakse riigieelarvest või muudest vahenditest, sealhulgas osaliselt probleemtoote tootja või tootjate ühenduse poolt, kellel on asjaomase probleemtoote suhtes kohaldatavast õigusnormist tulenev sortimisuuringu rahastamise kohustus. Probleemtoote tootja või tootjate ühendus kannab üksnes selle osa sortimisuuringu kuludest, mis on seotud asjaomase probleemtoote jäätmete osakaalu kindlaksmääramisega segaolmejäätmetes või muudes jäätmetes.

(2) Probleemtoote tootja või tootjate ühendus, kellel on sortimisuuringu rahastamise kohustus, tasub Keskkonnaagentuuri korralduse alusel sortimisuuringu tasu käesolevas paragrahvis ettenähtud hinnavalemi alusel. Kui probleemtoote tootja on seaduse kohaselt kohustatud täitma laiendatud tootjavastutuse kohustusi tootjate ühenduse kaudu, on sortimisuuringu tasu maksja tootjate ühendus.

(3) Käesoleva paragrahvi lõikes 2 nimetatud probleemtoote tootja või tootjate ühenduse makstava sortimisuuringu tasu suurus arvutatakse järgmise hinnavalemi järgi:
S = K × (T / ΣT), kus
S – sortimisuuringu maksumus ühe probleemtoote tootja või tootjate ühenduse kohta eurodes;
K – asjaomase probleemtoote jäätmete osakaalu kindlaksmääramisega seotud sortimisuuringu kogumaksumus eurodes;
T – tootja või tootjate ühenduse kaudu kohustusi täitvate tootjate poolt sortimisuuringu tulemuste kinnitamise aastale eelnenud kalendriaastal turule lastud asjaomase probleemtoote kogus tonnides;
ΣT – kõigi asjaomase probleemtoote sortimisuuringu kulude katmiseks kohustatud tootjate poolt samal kalendriaastal turule lastud asjaomase probleemtoote kogus kokku tonnides.

(4) Sortimisuuringu tasu arvutamisel võetakse arvesse tootjad, kes lasid sortimisuuringu tulemuste kinnitamise aastale eelnenud kalendriaastal turule asjaomaseid probleemtooteid ning kellele kohaldus nende toodete turule laskmise ajal õigusaktist tulenev sortimisuuringu rahastamise kohustus. Probleemtooteregistri andmed või muud menetluses kogutud andmed on aluseks probleemtoodete tootjate või tootjate ühenduste tuvastamisel ning nende turuosade arvutamisel. Registrikande või registrisse esitatud andmete puudumine ei vabasta sortimisuuringu rahastamise kohustuse täitmisest.

(5) Keskkonnaagentuuril on õigus nõuda probleemtoote tootjalt või tootjate ühenduselt vajaduse korral rohkem andmeid, dokumente ja kirjalikke selgitusi sortimisuuringu tasu arvutamiseks.

§ 594. Sortimisuuringu tasu tasumine ja tasumise tähtaeg

(1) Sortimisuuringu tasu määramiseks teeb Keskkonnaagentuur 60 tööpäeva jooksul sortimisuuringu tulemuste kinnitamisest probleemtoote tootjale või tootjate ühendusele, kellel on sortimisuuringu rahastamise kohustus, teatavaks sellesisulise korralduse, märkides maksmisele kuuluva sortimisuuringu tasu suuruse, tasu arvutamise alused ja arvutuskäigu ning maksmise tähtaja.

(2) Sortimisuuringu tasu makstakse 60 tööpäeva jooksul käesoleva paragrahvi lõikes 1 nimetatud korralduse tootjale või tootjate ühendusele teatavaks tegemisest arvates.

(3) Sortimisuuringu tasu laekub riigieelarvesse.

§ 595. Sortimisuuringu tasu tasumata jätmise tagajärg

Käesoleva seaduse § 594 lõikes 1 nimetatud korraldus on täitedokument täitemenetluse seadustiku § 2 lõike 1 punkti 21 tähenduses. Kui sortimisuuringu tasu maksma kohustatud isik ei tasu seda korralduses ettenähtud tähtaja jooksul, võib Keskkonnaagentuur anda korralduse sundtäitmisele täitemenetluse seadustikus sätestatud korras.“;

24) paragrahvi 119 lõiget 6 täiendatakse pärast tekstiosa „käesoleva seaduse §-de“ tekstiosaga „2622,“;

25) paragrahvi 119 täiendatakse lõigetega 93–94 järgmises sõnastuses:
„(9³) Järelevalvet käesoleva seaduse §-s 26²³ sätestatud nõuete täitmise üle teostab Tarbijakaitse ja Tehnilise Järelevalve Amet infoühiskonna teenuse seaduses sätestatud korras.

(94) Järelevalvet käesoleva seaduse § 26²⁴ lõikes 1 ja § 26²⁵ lõigetes 1–4 sätestatud nõuete täitmise üle teostab Keskkonnaamet.“;

26) paragrahvi 120 pealkiri ja lõige 1 muudetakse ja sõnastatakse järgmiselt:
„§ 120. Jäätmete, sealhulgas toidujäätmete tekke vältimise, jäätmehoolduse ja jäätmealase arvestuse pidamise nõuete rikkumine

(1) Jäätmete, sealhulgas toidujäätmete tekke vältimise või jäätmehoolduse nõuete, sealhulgas jäätmete üleandmise kohustuse või üleandmise nõuete või jäätmealase arvestuse pidamise nõuete rikkumise eest – 
karistatakse rahatrahviga kuni 200 trahviühikut.“;

27) paragrahvi 1207 lõige 2 muudetakse ja sõnastatakse järgmiselt:
„(2) Sama teo eest, kui selle on toime pannud juriidiline isik, –
karistatakse rahatrahviga kuni 100 000 eurot.”;

28) seadust täiendatakse §-ga 1208 järgmises sõnastuses:
„§ 1208. Korduskasutuskõlblikuks hinnatud kasutatud tekstiil-, tekstiiliga seotud või jalatsitoodete riikidevahelise veo nõuete rikkumine

(1) Korduskasutuskõlblikuks hinnatud kasutatud tekstiil-, tekstiiliga seotud või jalatsitoodete riikidevahelise veo nõuete rikkumise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 400 000 eurot.“;

29) seadust täiendatakse §-dega 1247–1249 järgmises sõnastuses:
„§ 1247. Ekspediitorteenuse osutaja hoolsuskohustuse täitmata jätmine 

(1) Ekspediitorteenuse osutaja hoolsuskohustuse täitmata jätmise eest –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.



§ 1248. Ekspediitorteenuse osutajale teabe esitamise kohustuste täitmata jätmine

(1) Ekspediitorteenuse osutajale teabe esitamata jätmise või ebaõige, puuduliku või aegunud teabe esitamise eest tekstiil-, tekstiiliga seotud või jalatsitoodete tootja poolt –
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.

§ 1249. Ekspediitorteenuse osutaja hoolsuskohustuse täitmise üle riikliku järelevalve takistamine

(1) Ekspediitorteenuse osutaja poolt tema hoolsuskohustuse täitmise üle riikliku järelevalve takistamise eest, kui takistamine seisneb Keskkonnaametile ruumidele või teabele juurdepääsu võimaldamata jätmises, järelevalve käigus ebaõige, puuduliku või aegunud teabe esitamises või Keskkonnaameti nõudel sellise teabe parandamata, täiendamata või ajakohastamata jätmises,–
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –
karistatakse rahatrahviga kuni 200 000 eurot.“;

30) paragrahvi 127 lõige 1 muudetakse ja sõnastatakse järgmiselt:
„(1) Käesoleva seaduse §-des 120–1202, 1204, 1205, 1208, 122, 124, 1245–1249, 126, 1262, 1264, 1265, 1268 ja 12610 nimetatud väärtegude kohtuväline menetleja on Keskkonnaamet.“;

31) paragrahvi 127 lõiget 5 täiendatakse pärast tekstiosa „, 1205“ tekstiosaga „, 1208“;

32) paragrahvi 1363 pealkiri muudetakse ja sõnastatakse järgmiselt:
„§ 1363. Jäätmete liigiti kogumise ja taaskasutamise ning jäätmete tekke vähendamise riiklikud sihtarvud“;

33) paragrahvi 1363 täiendatakse lõigetega 7 ja 8 järgmises sõnastuses:
„(7) Hiljemalt 31. detsembriks 2030 tuleb vähendada toidujäätmete teket:
1) vähemalt 10% toidu töötlemisel ja valmistamisel võrreldes aastatel 2021–2023 tekkinud keskmise aastase toidujäätmete kogusega;
2) vähemalt 30% elaniku kohta toidu jaemüügi ja muul viisil tarnimise käigus, restoranides ja toitlustusteenuste pakkumisel ning kodumajapidamistes kokku võrreldes aastatel 2021–2023 elaniku kohta tekkinud keskmise aastase toidujäätmete kogusega.

(8) Käesoleva paragrahvi lõikes 7 sätestatud sihtarvude arvutamisel arvestatakse komisjoni delegeeritud otsust (EL) 2019/1597, millega täiendatakse Euroopa Parlamendi ja nõukogu direktiivi 2008/98/EÜ toidujäätmete koguse ühtse mõõtmise ühise metoodika ja kvaliteedi miinimumnõuete osas (ELT L 248, 27.9.2019, lk 77).“;

34) paragrahvi 13613 täiendatakse lõikega 3 järgmises sõnastuses:
„(3) Kohaliku omavalitsuse üksus viib jäätmekava käesoleva seaduse § 42 lõike 3 punktides 6 ja 17 sätestatuga kooskõlla jäätmekava muutmisel või uue kehtestamisel, kuid hiljemalt 2030. aasta 31. detsembriks.“;

35) seadust täiendatakse §-dega 13630 ja 13631 järgmises sõnastuses:
“§ 136³⁰. Tekstiil-, tekstiiliga seotud või jalatsitoodete laiendatud tootjavastutuse rakendamine
(1) Käesoleva seaduse § 25 lõike 3 punktis 11 nimetatud tekstiil-, tekstiiliga seotud või jalatsitoodete ning nendest tekkinud jäätmete suhtes rakendatakse § 23 lõiget 4, § 23¹, § 25¹, §-e 25³ ja 25⁴, § 25⁵ lõikeid 1–8, § 26 lõikeid 1¹, 4 ja 5, § 26¹ lõikeid 1¹, 1³ ja 1⁸, § 26⁸ lõikeid 1–6, § 26²³ lõiget 2, § 26²⁴ lõiget 1 ning § 26²⁵ lõiget 2 alates 2028. aasta 17. aprillist.

(2) Sotsiaalmajanduse üksusele rakendatakse käesoleva seaduse § 25⁶ alates 2028. aasta 17. aprillist.

(3) Digiplatvormi pakkujale rakendatakse käesoleva seaduse § 26²³ lõiget 1 alates 2028. aasta 17. aprillist.

(4) Ekspediitorteenuse osutajale rakendatakse käesoleva seaduse § 26²⁵ lõikeid 1 ja 3–5 alates 2028. aasta 17. aprillist.

(5) Kohaliku omavalitsuse üksusele ja tootjate ühendusele rakendatakse käesoleva seaduse § 25⁵ lõiget 9 alates 2028. aasta 17. aprillist.

(6) Majandustegevusega tegelevale isikule, kellel on vähem kui kümme töötajat ning kelle aastakäive ja aastabilanss ei ületa kaht miljonit eurot, kohaldatakse käesoleva paragrahvi lõigetes 1–5 nimetatud sätetes ette nähtud tekstiil-, tekstiiliga seotud või jalatsitoodete ja nendest tekkinud jäätmetega seotud kohustusi ning käesoleva seaduse § 26 lõikes 1¹² ja §-s 26²² sätestatud kohustusi alates 2029. aasta 17. aprillist.

(7) Käesoleva paragrahvi lõikes 6 nimetatud tootjale teenuse osutamisel ei kohaldata kuni 2029. aasta 16. aprillini käesoleva seaduse § 26²³ lõikes 1 ja § 26²⁵ lõikes 1 sätestatud nõudeid tootja probleemtooteregistris registreerimise kohta teabe saamise ja kontrollimise osas.

(8) Käesoleva paragrahvi lõigetes 1 ja 6 nimetatud kohustuste täitmiseks võib probleemtooteregistris registreerimist taotleda ja registreeringu teha enne nimetatud lõigetes sätestatud tähtpäevi. Registreerimisele kohaldatakse käesoleva seaduse §-des 25⁴ ja 26¹ sätestatut.

(9) Käesoleva seaduse § 26 lõikeid 1⁸ ja 1¹² ning § 26²² rakendatakse alates 2028. aasta 17. aprillist. Käesoleva paragrahvi lõikes 6 nimetatud isiku suhtes rakendatakse § 26 lõiget 1⁸ toodete kogumisel alates 2029. aasta 17. aprillist.

(10) Enne käesoleva seaduse § 26 lõikes 1⁸ sätestatud erireegli rakendumist käesoleva paragrahvi lõikes 9 sätestatud tähtpäeval lähtutakse kasutatud tekstiil-, tekstiiliga seotud või jalatsitoodete jäätmetena käsitamisel käesoleva seaduse §-st 2.

(11) Käesoleva paragrahvi lõigetes 6 ja 9 sätestatud § 26²² rakendamise tähtpäevad ei mõjuta Euroopa Parlamendi ja nõukogu määruse (EL) 2024/1157 ega käesoleva seaduse muude sätete kohaldamist saadetiste kontrollimisel ja nende jäätmestaatuse hindamisel.

§ 13631. Toidujäätmete tekke vähendamise ja vältimise tegevuste rakendamine

(1) Käesoleva seaduse § 227 lõikes 3 sätestatud arvestuse pidamise kohustust rakendatakse alates 2028. aasta 1. jaanuarist.

(2) Käesoleva seaduse § 227 lõikes 7 nimetatud toidukäitleja kohustust avalikustada annetatud toidu osakaal maha kantud toidust rakendatakse alates 2029. aasta 1. jaanuarist.

(3) Käesoleva seaduse § 227 lõikes 10 nimetatud toidukäitleja kohustust pidada ja rakendada toidujäätmete tekke vältimise tegevuskava rakendatakse alates 2028. aasta 1. juulist.“;

36) seaduse normitehnilist märkust täiendatakse pärast tekstiosa „Euroopa Parlamendi ja nõukogu direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3–30), muudetud Euroopa Parlamendi ja nõukogu direktiiviga (EL) 2018/851 (ELT L 150, 14.6.2018, lk 109–140)“ tekstiosaga „, muudetud Euroopa Parlamendi ja nõukogu direktiiviga (EL) 2025/1892 (ELT L, 2025/1892, 26.9.2025)“.

§ 2. Seaduse jõustumine

(1) Käesolev seadus jõustub 2027. aasta 17. juunil.
(2) Käesoleva seaduse § 1 punkt 19 jõustub 2028. aasta 17. aprillil.



Riigikogu esimees

______________________________________________________________________

Tallinn,     2026
Algatab Vabariigi Valitsus 2026. a
allkirjastatud digitaalselt

